Korradu-belar

Korradu-belarra (Ranunculus ficaria) Ranunculaceae familiako landare-espeziea da, Europan eta mendebaldeko Asian jatorria duena.

Hemorroideak sendatzeko sendabelar moduan erabiltzen dute,botanical.com eta bi aldaera ditu:
 R. ficaria ficaria (diploide)

 Deskribapena 
Tamaina txikiko belarkara iraunkorra da, sustrai tututsuak ditu, ardatz-itxurakoa, gainazalean ia loditzeak dituena. Hostoak, luze peziolatuak. 8 x 9 cm-koak, linbo obatu-kordatuarekin, osoa edo krenatuak, berde ilun distiratsuak dira, askotan zuriz edo purpuraz zikinduak. Zurtoinaren puntan sortzen diren lore bakartiak; hermafroditak, aktinomorfoak, 6 cm-tik gorako diametrokoak, 3 sepaloko periantoa, 7-13 petalo hori distiratsuak, fruitua hazi bakar bat duen akenio globular bat da. Neguan loratzen da, otsailaren erdialdetik eta udaberritik aurrera. 

Kultibo asko garatu dira hibridatzeko duen  erraztasunagatik.

 Banaketa eta habita 
Europa osoan banatzen da, baita eskualde mediterraneoan ere, Ipar Amerikan landare inbaditzaile gisa sartua. Itzalpe eta hezegune freskoetan, belardietan, belar-eremuetan, nitrofilo eremuetan, ibaiertzetan eta baso freskoetan aurkitzen da, oro har (hariztietan, pagadietan…), edozein altitudetan, baldin eta baldintzak egokiak badira.

 Taxonomia 
Landare hau Carlos Linneok deskribatu zuen eta 1753an Species Plantarum-en Ranunculus ficaria bezala argitaratu zuen. Urte batzuk geroago, 1762an, Willian Hudsonek berriro deskribatu zuen Flora Anglica-n argitaratu zuen Ficaria verna bezala, ustez sinonimia zuelarik. 2012an egindako eta argitaratutako ikerketek espezie hau Ficalia generoan sailkatu zuten, beraz, Hudsonek proposatutako izena onartu da.
Zitologia

Espezie honen eta bere taxon infraespezifikoen kromosoma kopurua hau da: 24. 

 Erabilerak 
Landare apaingarri gisa lorezaintzan erabili ohi da. leku askotan espezie inbaditzaile bihurtzen da.

 Gastronomian 
Hosto samurrak, zurtoinak eta kimuak entsaladetan jan daitezke. Hala ere, landareak fruitua ematen duenean toxiko bihurtzen da.

 Medikuntza tradizionalean 
Konpozizio kimikoa eta toxikotasuna

Landareak laktona  oleaginoso lurrunkor bat du, protoanemonina izenekoa, eta zatiren bat hautsi edo xehatzen denean askatzen da. Kontaktu bidezko dermatitisa eragiten duen konposatu narritagarria da. Hala ere, landare lehortuek edo egosita terapeutikoki erabiltzen direnek efektu hori galdu egiten dute.  Hederagenina eta azido oleanolikoa duten saponinak ere baditu.

Propietate astringenteak eta demulzenteak ditu. Hemorroideen aurka eraginkortzat jotzen da, propietate basokonstriktorengatik.Hemostatikoa da. Eskorbutoaren aurka ere erabili izan da, bere hostoek C bitamina asko dutelako.

 Izen arruntak gaztelaniaz 
Botón de oro, celedonia, celidonia menor, celidonia minor, celidonis menor, centaura menor, centella, escrofularia menor, ficaria, hierba centella, hierba centella menor, hierba de las almorranas, hierba de los chapazales, hierbas de las almorranas, morronera, ojos de diosa, ranúnculo, verruguera, yerba centella menor, yerba de las almorranas. 

 Galeria 

 Erreferentziak 

 Kanpo estekak 

Kategoria:Ranunculaceae
Kategoria:Euskal Herriko flora
Kategoria:Sendabelarrak
Kategoria:1762. urtean deskribatutako taxonak
Kategoria:Lineok deskribatutako taxonak
Kategoria:1753. urtean deskribatutako landareak